# Ekologiško pieno gaminių pardavimo kainos Lietuvoje 2019 m. I pusmetį didėjo

Ekologiškų šviežių (nebrandintų ir nekonservuotų) sūrių gamyba 2019 m. I pusmetį, palyginti su 2018 m. I pusmečiu, sumažėjo 74,14 proc., geriamojo pieno – 11,38 proc., aromatizuoto jogurto – 1,67 proc., o ekologiškos grietinės gamyba padidėjo 1,70 proc., jogurto be priedų – 4,37 proc., varškės – 10,13 proc., rūgpienio ir kitų rūgščiųjų gėrimų ir sviesto – daugiau nei 8 kartus. Šių metų I pusmetį ekologiškas jogurtas be priedų sudarė 46,30 proc. viso pagaminto Lietuvos pieno perdirbimo įmonėse jogurto be priedų, aromatizuotas jogurtas – 14,00 proc., geriamasis pienas – 3,42 proc., varškė– 3,26 proc, sviestas – 0,99 proc., grietinė – 0,91 proc., rūgpienis ir kiti rūgštieji gėrimai – 0,71 proc., švieži (nebrandinti ir nekonservuoti) sūriai – 0,36 proc. Daugiausia ekologiškų pieno produktų šių metų I pusmetį buvo parduota vidaus rinkoje: geriamojo pieno – 83,81 proc., aromatizuoto jogurto – 92,89 proc., grietinės – 93,21 proc., jogurto be priedų – 99,64 proc., šviežių (nebrandintų ir nekonservuotų) sūrių – 99,81 proc., varškės bei rūgpienio ir kitų rūgščiųjų gėrimų – 99,99 proc., o ekologiškas sviestas buvo parduotas tik Lietuvoje. Sertifikuotose ekologiško pieno perdirbimo įmonėse ekologiškos grietinės pardavimo Lietuvoje kaina 2019 m. I pusmetį, palyginti su 2018 m. I pusmečiu, padidėjo 5,52 proc., aromatizuoto jogurto – 3,10 proc., varškės – 1,79 proc., šviežių (nebrandintų ir nekonservuotų) sūrių – 1,55 proc, rūgpienio ir kitų rūgščiųjų gėrimų – 1,46 proc., jogurto be priedų – 0,95 proc., geriamojo pieno – 0,51 proc., o sviesto – sumažėjo 38,46 proc.

Ekologiškos grietinės (25 proc. riebumo) kaina Lietuvos prekybos tinklų parduotuvėse 2019 m. I pusmetį, palyginti su 2018 m. I pusmečiu, padidėjo 3,09 proc., aromatizuoto jogurto – 2,30 proc., jogurto be priedų – 1,51 proc., varškės (9 proc. riebumo) – 0,80 proc., fermentinio sūrio – 0,40 proc., o varškės sūrio (13 proc. riebumo) kaina sumažėjo 1,54 proc., geriamojo pieno (2,5 proc. riebumo) – 2,35 proc.

Šaltinis: ŽŪIKVC (ŽŪMPRIS)

Parengė G. Garliauskienė, tel. (8 37) 39 70 75